Αρμύρα σοταρισμένη με σκόρδο, πεπόνι και ντρέσινγκ ντομάτας
Το πεπόνι δίνει μια ιδιαίτερη δροσερή γεύση στη σαλάτα. Μια καλοκαιρινή σαλάτα για να συνοδέψετε τα γεύματα σας.
1/2 κιλό χόρτα αρμύρες (αρμυρίκια), καλά πλυμένες και στραγγισμένες σε καθαρές πετσέτες, 1 μικρό, στρογγυλό πεπόνι, κομμένο στη μέση, καθαρισμένο από σπόρους και ίνες και κομμένο με ένα κουτάλι ή σκουπ για παγωτό σε μικρά κομμάτια, 1 σκελίδα σκόρδου, λιωμένη, 18 ντοματίνια, στη μέση, 30 ml ελαιόλαδο, 30 ml μηλόξιδο ή καλής ποιότητας ξίδι από κρασί, 1 κουτ. σούπας μουστάρδα απαλή, 1 κουτ. γλυκού μέλι, 2 ντομάτες, ξεφλουδισμένες και πολτοποιημένες, 3 κουτ. σούπας γιαούρτι στραγγιστό, 100 ml ελαιόλαδο, αλάτι, φρεσκοτριμμένο πιπέρι
Για να φτιάξουμε την αρμύρα σοταρισμένη με σκόρδο, πεπόνι και ντρέσινγκ ντομάτας ξεκινάμε, ζεσταίνοντας σε μια ρηχή κατσαρόλα το ελαιόλαδο σε δυνατή φωτιά, σοτάρουμε το σκόρδο για μισό λεπτό, το πετάμε και μετά σοτάρουμε την αρμύρα για 4 - 5 λεπτά, μέχρι να μαραθεί ελαφρώς, αλλά να παραμείνει τραγανή. Αποσύρουμε το σκεύος από τη φωτιά και αφήνουμε την αρμύρα να κρυώσει, χωρίς να σκεπάσουμε την κατσαρόλα.Σε ένα μπολ ρίχνουμε πρώτα το ξίδι, μετά τη μουστάρδα, το μέλι, το χυμό ντομάτας, το γιαούρτι, το λάδι, αλατοπίπερο, ανακατεύοντας συνεχώς με ένα πιρούνι.Σε μια πιατέλα στρώνουμε τη σοταρισμένη αρμύρα. Στο κέντρο βάζουμε τα κομμάτια πεπονιού και τα ντοματίνια.Την ώρα του σερβιρίσματος, περιχύνουμε την αρμύρα σοταρισμένη με σκόρδο και πεπόνι με το ντρέσινγκ ντομάτας.
Ντομάτα,Πεπόνι,Χόρτα , Μυρωδικά,Χορτοφαγικά